| **Министерство на земеделието**  **Дирекция „Морско дело и рибарство” – Управляващ орган на ПМДР 2014 - 2020** | **НАРЪЧНИК ПО ПРОГРАМА ЗА МОРСКО ДЕЛО И РИБАРСТВО” 2014 -2020 (ПМДР)** | | **Вариант 2** |
| --- | --- | --- | --- |
| **Глава 4, раздел 2, Приложение**  **4.II.1.7.** | **ПРОЦЕДУРИ ЗА ПРЕДОСТАВЯНЕ НА БЕЗВЪЗМЕЗДНА ФИНАНСОВА ПОМОЩ**  **Образец на Списък на проектните предложения, които не се допускат до техническа и финансова оценка** | **страница:** 1/2 |
| **Одобрен от: Ръководител на Управляващия орган** | | **Дата:**  **Януари 2022** |
|  |  | | **Версия:**  **Януари 2022** |

**Списък на проектните предложения, които не се допускат до техническа и финансова оценка по Процедура за подбор на проект** **проекти № BG14MFOP001-4.119, мярка 03 „Диверсификация на рибарската територия в дейности като туризъм, култура и услуги“ от Стратегията за Водено от общностите местно развитие (ВОМР) на Местна инициативна рибарска група (МИРГ) „Самоков“, по Програмата за морско дело и рибарство 2014-2020 г. (ПМДР)**

|  |  |  |  |  |
| --- | --- | --- | --- | --- |
| **№** | **Рег. № на проектното предложение** | **Наименование на кандидата** | **Наименование на проектното предложение** | **Основание за отхвърляне**  ***(посочват се конкретните основания, а не само препратки към документите и условията, които не са изпълнени)*** |
| **1.** | **BG14MFOP001-4.119-0002** | **„АСТРА ГРУП БГ“ ЕООД** | **„Разнообразяване на туристическите услуги и развитие на алтернативен туризъм“** | След извършване на оценка за административно съответствие и допустимост на проектно предложение № BG14MFOP001-4.119-0002 съгласно чл. 29, ал. 2, т. 1, буква „а“ от Закона за управление на средствата от Европейските фондове при споделено управление (Загл. изм. - ДВ, бр. 51 от 2022 г., в сила от 01.07.2022 г.) (ЗУСЕФСУ) и § 70 от Преходните и заключителни разпоредби към ЗИД на ЗУСЕСИФ (Обн. ДВ, бр. 51 от 2022 г.), е установено следното:  Поради липса на задължително изискуеми документи и непредставяне на допълнително поискани такива, проектното предложение (ПП) не отговаря на Критерий № 3 „Налице са всички изискуеми документи и са попълнени съгласно изискванията, посочени в т. 24 от Условията за кандидатстване по настоящата процедура.“ от Приложение 7 „Критерии и методология за оценка на проектните предложения по Процедура за подбор на проекти BG14MFOP001-4.119 „ Диверсификация на рибарската територия в дейности като туризъм, култура и услуги“, мярка 03 „Диверсификация на рибарската територия в дейности като туризъм, култура и услуги“ на МИРГ Самоков.  Съгласно чл. 34, ал. 2 от ЗУСЕФСУ : „Когато при проверката по ал. 1 се установи липса на документи и/или друга нередовност, комисията изпраща на кандидата уведомление за установените нередовности и определя разумен срок за тяхното отстраняване, който не може да бъде по-кратък от една седмица. Уведомлението съдържа и информация, че не отстраняването на нередовностите в срок може да доведе до прекратяване на производството по отношение на кандидата. Отстраняването на нередовностите не може да води до подобряване на качеството на проектното предложение.“  Във връзка с точка 24 „Списък на документите, които се подават на етап кандидатстване“ от Условия за кандидатстване (УК), утвърдени от УО, на 16.02.2023 г. е изпратено уведомление, с което е поискана допълнителна информация от кандидата, чрез Модул „Комуникация“ в ИСУН 2020. Указан е срок до 26.02.2023 г., в който да бъдат предоставени липсващите документи. Отговор от кандидата е получен на 26.02.2023 г.  На 14.03.2023 г. е изпратено второ уведомление, с което е поискана допълнителна информация от кандидата, чрез Модул „Комуникация“ в ИСУН 2020. Указан е срок до 21.03.2023 г., в който да бъдат предоставени липсващите документи. Отговор от кандидата е получен на 21.03.2023 г., като следните от предоставените документи не са съгласно изискванията, посочени в УК на процедурата:  • не е предоставена актуална скица на имотите (поземления имот и сградата). Част от инвестициите по ПП се предвижда да бъдат реализирани в сграда, която ще бъде ползвана като къща за гости, а друга - в рамките на поземления имот. Кандидатът е представил Скица № С-649/10.05.2022 г. за поземления имот, представляваща извадка от регулационен план, издадена от Техническа служба на община Самоков, а не от Агенцията по геодезия, картография и кадастър (АГКК), съгласно разпоредбите на чл. 55 от Закона за кадастъра и имотния регистър. Установено е несъответствие между данните за имотите, посочени в представения от кандидата договор за отдаване под наем на недвижим имот в с. Алино с площ 965 кв. м. (УПИ VII-636), ведно с двуетажна масивна къща с реално застроена площ 126 кв. м. и в тези от направена справка в кадастралната карта на АГКК, съгласно които сградата на отдавания под наем парцел е еднофамилна, на един етаж, със застроена площ 62 кв. м., а не двуетажна масивна съща с реално застроена площ 126 кв. м., както е посочено в договора. В отговор на допълнително поисканата на 16.02.2023 г. информация, кандидатът е предоставил отново Скица № С-649/10.05.2022 г. на поземления имот, издадена от Техническа служба на община Самоков. В отговор на допълнително поисканата на 21.03.2023 г. информация, кандидатът е посочил, че представената скица е от техническа служба при община Самоков, поради това, че село Алина все още няма цифрова кадастрална карта и че за урбанизираната територия на село Алино скици се издават от техническата служба към общината. Представена е извадка от кадастралната карта на АГКК на поземлен имот 00391.700.5, който не е обект на ПП. Поискана е информация за имотите, обект на ПП, от АГКК с рег. № 12-2359/24.03.2023 г. Съгласно получения отговор от АГКК с рег. № 12-2359/04.04.2023 г., недвижими имоти с идентификатори 00391.707.636 и 00391.707.636.1. попадат в неурбанизирана територия на с. Алино, общ. Самоков, Софийска област, за която има одобрена кадастрална карта и кадастрални регистри (КККР). Посочените имоти са отразени в КККР, както следва:  o поземлен имот с идентификатори 00391.707.636 - вид собственост: Частна, вид територия: Земеделска, начин на трайно ползване: Нива, площ: 841 кв. м.., стар номер 707636;  o имот с идентификатор 00391.707.636.1. - сграда, вид собственост: Частна, функционално предназначение: Жилищна сграда - еднофамилна, брой етажи: 1, застроена площ 62 кв. м.  По информация от АГКК, територията е била предмет на картата на възстановената собственост, данните от нея са поддържани от органите на поземлената собственост по чл. 57, ал. 1 от Правилника за прилагане на Закон за собствеността и ползването на земеделските земи, в оглед на което компетентният орган за издаване на скици на имотите, обект на ПП, се явява АГКК.  • не са предоставени подробни количествени сметки, заверени от правоспособно лице (задължителен документ за всички ПП, включващи разходи за СМР). В отговор на допълнително поисканата на 16.02.2023 г. информация, кандидатът е посочил, че за предвидените СМР според ЗУТ не се изискват.  • не е предоставено влязло в сила разрешение за строеж, издадено от съответната община или становище от главен архитект на общината, че обектът не се нуждае от разрешение за строеж, придружено с копие от архитектурно заснемане (при извършване на СМР, за които не се изисква разрешение за строеж съгласно ЗУТ). В отговор на допълнително поисканата на 16.02.2023 г. информация, кандидатът е посочил, че за предвидените СМР според ЗУТ не се изискват. В отговор на допълнително поисканата на 21.03.2023 г. информация, кандидатът е представил становище от главен архитект на община Самоков с изх. № У-51/07.03.2023 г., че дейностите попадат в обхвата на чл. 151, ал. 1, т. 12 от ЗУТ (градински и паркови елементи с височина до 2,5 м над прилежащия терен), поради което за извършването им не е необходимо издаване на разрешение за строеж, но същото не е придружено с копие от архитектурно заснемане.  Проектното предложение не отговаря на Критерий № 21 „Проектът е икономически жизнеспособен“ от Приложение 7 „Критерии и методология за оценка на проектните предложения по Процедура за подбор на проекти BG14MFOP001-4.119 „ Диверсификация на рибарската територия в дейности като туризъм, култура и услуги“, мярка 03 „Диверсификация на рибарската територия в дейности като туризъм, култура и услуги“ на МИРГ Самоков.  Представеният с ПП Бизнес план е на фирма „Алино арт“ ЕООД и е с наименование за проект „Инвестиции в бистро за здравословно хранене в село Алино“. Във връзка с точка 24 „Списък на документите, които се подават на етап кандидатстване“ от УК, утвърдени от УО, на 16.02.2023 г. е изпратено уведомление, с което е поискана допълнителна информация от кандидата, чрез Модул „Комуникация“ в ИСУН 2020. Указан е срок до 26.02.2023 г., в който да бъдат предоставени липсващите документи. Отговор от кандидата е получен на 26.02.2023 г. В отговор на допълнително поисканата информация, е представен Бизнес план на фирма „Астра Груп БГ“ ЕООД, в който амортизационните ставки не са попълнени в съответствие с чл. 55 от Закона за корпоративното подоходно облагане (ЗКПО) и всички прогнозни приходи и разходи (включително разходите за амортизация, в съответствие с чл. 55 от ЗКПО и за работна заплата) не са посочени съгласно указанията във образеца на Бизнес план, като първата година е годината, в която инвестицията се въвежда в експлоатация.  На 14.03.2023 г. е изпратено второ уведомление, с което е поискана допълнителна информация от кандидата чрез Модул „Комуникация“ в ИСУН 2020. Указан е срок до 21.03.2023 г., в който да бъдат предоставени липсващите документи. Отговор от кандидата е получен на 21.03.2023 г. В отговор на допълнително поисканата информация, е представен Бизнес план на фирма „Алино арт“ ЕООД, с наименование за проект „Инвестиции в бистро за здравословно хранене в село Алино“.  Към ПП са представени три Бизнес плана (два от тях след поискана допълнителна информация от кандидата чрез Модул „Комуникация“ в ИСУН 2020), като два от тях са на фирма „Алино арт“ ЕООД и са с наименование за проект "Инвестиции в бистро за здравословно хранене в село Алино". Съдържанието и на трите бизнес плана обхваща дейностите, предвидени в ПП, но не са попълнени коректно по отношение на прогнозните приходи и разходи, доколкото някои от тях не са посочени от първата година, в която инвестицията се въвежда в експлоатация (съгласно указанията в образеца на Бизнес плана). В този смисъл не може да бъде извършена преценка дали Бизнес плана е реалистичен, обоснован и изпълним и достигната положителна Нетна настояща стойност (NPV) е до 5 години.  Съгласно чл. 34, ал. 2 от ЗУСЕФСУ, когато след допълнително изискване по установения ред, на задължително изискуеми по процедурата документи и информация, същите не бъдат предоставени от кандидата или са представени, но не съгласно изискванията, посочени в Условията за кандидатстване на процедурата, проектното предложение не отговаря на Условията, поради което производството по него се прекратява.  Във връзка с направените констатации може да се направи обосновано заключение, че ПП не отговаря на Критерий № 3: „Налице са всички изискуеми документи и са попълнени съгласно изискванията, посочени в т. 24 от Условията за кандидатстване по настоящата процедура.“ и Критерий № 21 „Проектът е икономически жизнеспособен“ от Приложение № 7 към Условията за кандидатстване.  Съгласно Приложение № 7 към Условията за кандидатстване, при несъответствие с някое от посочените изисквания проектното предложение се отхвърля.  Поради изложените по-горе аргументи, проектно предложение с рег. № BG14MFOP001-4.119-0002 е включено в Списъка на проектните предложения, които не се допускат до етап Техническа и финансова оценка, по настоящата процедура. |

ЗАБЕЛЕЖКА:

Съгласно разпоредбите на чл. 34, ал. 3 от Закона за управление на средствата от Европейските фондове при споделено управление (Загл. изм. - ДВ, бр. 51 от 2022 г., в сила от 01.07.2022 г.) (ЗУСЕФСУ) и § 70 от Преходните и заключителни разпоредби към ЗИД на ЗУСЕСИФ, кандидатите, чиито проектни предложения са предложени за отхвърляне на етап оценка на административното съответствие и допустимостта по горепосочената процедура, могат да подадат писмени възражения срещу предложението за отхвърлянето им пред Ръководителя на Управляващия орган, в едноседмичен срок от съобщаването.